Daniël Maritz - Ek Glo
Ons gaan voort met die reeks oor die Apostoliese Geloofsbelydenis. Ons gebruik die frase 'ek glo' so dikwels in die geloofsbelydenis, maar wat beteken dit? Is ons nie soms op 'n plek waar ons die basiese betekenis van 'ek glo' vergeet het nie?
Jacques Tredoux - Wanneer jul kinders eendag vra
Die Here weet nog altyd dat ons as mense vergeet. Daarom gee Hy vir ons tekens om ons te herinner aan sy goedheid, verlossing en almag. Hy gee ook vir ons die opdrag om hierdie tekens aan ons kinders te verduidelik. Vandag sien ons so 'n teken met die doop. Maar wat is die antwoorde wat ons aan ons kinders gee as hulle ons vra? Getuig dit werklik van God se goedheid?
Stoffel & Marlien Trou
Fanie van der Schyff - Brief aan Smirna
Julle is ryk...skatryk, al is julle in werklikheid brandarm. Dit het ons Here Jesus Christus, wat dood was, maar nou lewe, in sy brief aan die klein gemeentetjie in Smirna gesê. Wat beteken dit vir jou in jou verhouding tot ons Here, vandag?
Fanie van der Schyff - Brief aan Pergamum
Ons Here Jesus stel Homself in hierdie brief bekend as die Een wat die skerp swaard met twee snykante het. Hy noem verder dat Pergamum die plek is waar die troon van satan staan. Aan die een kant bemoedig Hy die gemeente omdat hulle vasstaan in die geloof, maar Hy vermaan hulle ook ernstig dat mens God nie halfhartig mag dien nie. Wat leer hierdie brief jou in jou persoonlike verhouding tot ons Here?
Jacques Tredoux - n Spieël vir my hart
Jacques Tredoux - 'n Spieël vir my hart
Ons kom vanaand aan die einde van ons reeks uit Jona. Die Here het ons op 'n wonderlike reis deur Jona se lewe geneem om ons uiteindelik by 'n punt te bring waar ons ons eie harte moet raaksien. Ons moet sien hoedat ons, net soos Jona, 'n klomp afgode in ons harte koester. Tog is dit nie die einde nie... By God is daar altyd hoop en Hy wys ook vir ons wat is die pad om ons harte weer skoon te maak!
Fanie van der Schyff - Ek ken jou
Christus is die Groot Kerkvisitator ... Hy ken ons elkeen. Dit is die goue lyn deur al sewe die briewe aan die verskillende gemeentes in Openbaring. In elkeen van hierdie briewe word ons opgeroep om te dink oor ons verhouding met Hom. In die eerste brief is die enkele vraag waarop elkeen eerlik moet antwoord: "Het jy My werklik lief?"
Daniël Maritz - Stry vir die geloof
Ons gaan wegspring met 'n reeks oor die apostoliese geloofsbelydenis. Die Judas-brief gaan ons in hierdie reeks inlei met die basiese: Wat is die geloof?
Jacques Tredoux - Kies jy om te sterf al lewe jy of om te lewe al sterf jy?
Nadat ons sekerlik van een van die grootste massabekerings in die geskiedenis van die mensdom lees, neem die boek Jona in hoofstuk vier 'n baie interessante wending. Jona is so kwaad dat hy maar eerder wil sterf as lewe! Hoekom sal dit so wees? Wat dryf vir Jona tot hierdie punt, en dit boonop nadat iets baie goed gebeur? Op 'n meesterlike manier wil die Heilige Gees weereens deur Jona se lewe vir ons iets van ons eie harte wys....